Сараны тантаналы асыуҙа ҡатнашҡан район хаҡимиәте башлығының социаль мәсьәләләр буйынса урынбаҫары Йәмил Аҙнағолов, Рәсәй Дәүләт Думаһы депутаты Марсель Йосоповтың ярҙамсыһы, Бөтә донъя башҡорттары ҡоролтайы башҡарма комитеты ағзаһы Гөлнур Ҡолһарина, Башҡортостан Хәрби хәрәкәттәр ветерандары ойошмаһының Урал аръяғы филиалы рәйесе Сәғит Мирзин, Бөтә донъя башҡорттары ҡоролтайы башҡарма комитеты белгесе Фаил Алсынов, Баймаҡ һәм Йылайыр райондары буйынса хәрби комиссариаты бүлеге начальнигы Хәлил Хәмитов, район хакимиәтенең физик культура һәм спорт буйынса комитеты рәйсе Самат Такалов, Юлдыбай ауылы хакимиәтенең эштәр идарасыһы Һәҙиә Әлибаевалар көрәшселәрҙе тәбрикләп, уларға уңыштар теләне. Милли көрәште үҫтереүҙгә ҙур өлөш индергән тренерҙар һәм спорт ветерандары Миңлеғәле Ҡолһарин, Динар Аҡҡужин, Йәмил Аҙнағолов, Илшат Хәмитов, Венер Әхмәров, Рәис Әбделғазин, Венер Таһиров, Әсҡәт Шәрипов, Зиннур Әминевтар Бөтә донъя башҡорттары ҡоролтайының Рәхмәт хаттары, ә Рафаэль Ҡолһариндың әсәһе Бәлхиә Илбаҡтинаға “Вечная память героям”, Фәрит Әбделмәнов менән Илшат Вәлитовҡа – “За патриотическое воспитание” миҙалдары тапшырылды. Герой-әсә Бәлхиә апай улы иҫтәлегенә бындай сараларҙың даими ойошторғандары өсөн район етәкселегенә үҙенең рәхмәтен еткерҙе.